На основу члана 27. став 5.  132. и члана 135. став 2  Закона о стечају („Службени гласник РС“ бр.104/2009, 99/2011 – др. закон, 71/2012 – одлука УС , 83/2014, 113/2017, 44/2018 и 95/2018) као и поглавља III Националног стандарда о начину и поступку уновчења имовине стечајног дужника - Национални стандард број 5, стечајни управник у поступку стечаја над стечајним дужником:


Акционарско друштво за трговину и угоститељство
„ШУМАДИЈА“ АД  РАЧА – у стечају, 
са седиштем у Рачи, ул.Карађорђева бр.2, мат.бр.07113706, ПИБ 101227998

ОБЈАВЉУЈЕ ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДА 
за 

вршење услуга процене ликвидационе вредности  имовине стечајног дужника и процене вредности стечајног дужника као правног лица на чијој имовини постоје разлучна и заложна права
За потребе утврђивања процене вредности у поступку продаје проценитељ ће користити следеће методе:
· Процене вредности имовине ликвидационим методом;
· Процену вредности правног лица;
[bookmark: _Hlk2001503]Утврђивање процењене вредности врши се у складу са Међународним стандардима финансијског извештавања.

Проценитељ ће такође:

1. Израдити процену целисходности продаје стечајног дужника као правног лица, продају стечајног дужника у деловима (пакетима) или појединачне продаје имовине стечајног дужника;
2. Саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;
3. Утврдити учешће вредности процењене имовине на којој је конституисано разлучно и заложно   право,у односу на процену вредности правног лица (изражено у процентима),
 

1.     УВОД

Решењем Привредног суда у Крагујевцу Посл.бр. 1.Ст.42/2019 од 22.01.2020.године, отворен је стечајни поступак над стечајним дужником Акционарско друштво за трговину и угоститељство „ШУМАДИЈА“ АД,Рача,са седиштем у Рачи, ул.Карађорђева бр.2, матични број 07113706,ПИБ 101227998
Решењем Привредног суда у Крагујевцу 1.Ст.42/2019 од 03.03.2020.године одређено  је банкротство стечајног дужника.
 
2.     СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником  „ШУМАДИЈА“ АД РАЧА- у стечају, из Раче.
 
3.     ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи: 
-прецизно означен предмет процене, дефиницију вредности, уз опис метода коришћених у Извештају о процени;
 
-закључак о процењеној вредности имовине стечајног дужника;
 
-закључак о процењеној вредности стечајног дужника као правног лица;
 
-извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;
 
-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.
 
- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, Закона о стечају, процену доставити Суду, одбору поверилаца и разлучном повериоцу.

4.     МЕТОД ПРОЦЕНЕ

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

5.     ИНФОРМАЦИЈЕ ЗА ПОНУЂАЧЕ

Заинтересовани понуђачи понуде подносе на адресу канцеларије стечајног управника Станислав Здравковић, ул.Народног Фронта бр.30/I-7, 35000 Јагодина или на Е-меил: stanislavz@mts.rs,  најкасније до 12.08.2020. године до 14,00 часова.
 
Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:
§  Доказе о испуњености услова из тачке 7. овог огласа;
§  Имена чланова ужег тима који ће радити процену са задужењима и референцама;
§  Рок у којем ће завршити процену;
§  Цену за пружену услугу исказану у динарима са ПДВ-ом;
§  Рок и динамику за исплату накнаде за извршену услугу.

Уз понуду доставити:
§  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
§  Доказе о стручности;
§  Референце досадашњег рада.

У случају потребе и других података за избор понуђача заинтересована лица могу се јавити стечајном управнику Станиславу Здравковићу  на наведену електронску адресу, као и на моб. тел: 064 181 56 54.
 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.
 
Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе одлуку да ниједног понуђача не изабере, о чему ће се понуђачима доставити обавештење.
 
6.     ПЛАЋАЊЕ
 
Наручилац ће наручене радове платити одмах а најкасније у року од 2 радна дана по пријему новчаних средстава на текући рачун стечајног дужника по основу уплате купопродајне цене у целости од стране проглашеног купца.
 
7.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
§  Да је регистрован за обављање делатности код надлежног органа;
§  Лиценца за обављање послова овлашћеног проценитеља;
§  Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
У Јагодини, дана 25.07.2020. године
Стечајни управник
 
									Станислав Здравковић
